Държавен вестник, бр. 101, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  101
(2) При осъществяване на задачи по наблю­
дението на морската и речната граница и за 
защита на суверенните права и юрисдикцията 
на Република България в прилежащата зона, 
в континенталния шелф и в изключителната 
икономическа зона се допуска дейностите 
на ГПК да продължат и повече от 24 часа, 
но не повече от 72 часа. 
Раздел III
Особености в организацията на служебната 
дейност в гористи и планински участъци
Чл. 125. Наблюдението на държавната 
граница в планински участъци се организира 
с цел да се прикриват превалите, планин­
ските проходи, възлите от пътища и пътеки, 
дълбоките долове, овразите и др. 
Чл. 126. За наблюдението на рязко пре­
сечена местност се създава по-гъста мрежа 
от наблюдателни пунктове, които се разпо­
лагат и оборудват на височини, подходящи 
за наблюдение на дълбоки долове, долини, 
дефилета, оврази и изходите от тях. 
Чл. 127. При възлагане на задачи на ГПН 
задължително се отчитат възможните резки 
изменения на метеорологичните условия, 
планинските срутвания, прииждането на 
водата в дерета, долове и оврази по време на 
силни дъждове и при топенето на снеговете, 
като началниците на ГПУ предприемат и 
всички необходими мерки за опазване жи­
вота и здравето на служителите от състава 
на гранично-полицейските наряди. 
Чл. 128. Труднодостъпните участъци от 
границата се проверяват периодично в сро­
кове, определени от съответните началници, 
като се изхожда от условията на местността 
и създалата се обстановка. 
Чл. 129. На участъците, където границата 
преминава по високопланински и труднодо­
стъпни хребети, наблюдението на границата 
се организира на дълбочината на граничната 
зона, а граничната линия се проверява на 
достъпните направления. 
Чл. 130. За ГПН, изпълняващи задачи в 
местност със сложен релеф, при необходимост 
се осигуряват компаси и схеми. 
Чл. 131. При усложняване на метеоро­
логичната обстановка по решение на на­
чалниците на ГПУ, ГОДГ, МГПГ и МГПВ 
наблюдението на границата се организира 
и осъществява в дълбочина на граничната 
зона. След установяването на трайна снежна 
покривка и спиране на снеговалежите, къ­
дето е възможно, се организира запазването 
на снежна следова полоса за контрол на 
преминаващи лица и транспортни средства. 
Чл. 132. След виелици и силни снеговале­
жи състоянието на периферните устройства 
на интегрираните и автоматизираните сис­
теми за наблюдение и останалите техниче­
ски средства и заграждения задължително 
се проверява, като своевременно се вземат 
мерки за отстраняване на установените по­
вреди по тях. 
Чл. 133. По протежението на патрулните 
пътеки и пътищата се поставят ориентири. 
При необходимост на отдалечените райони 
се оборудват специални пунктове, които 
предварително се снабдяват със средства за 
отопление и средства за осветление. 
Раздел IV
Особености в организацията на служебната 
дейност в участък, където населените места 
са разположени в близост до границата
Чл. 134. При организиране на наблюде­
нието на държавната граница в близост до 
населени места директорът на РДГП/начал­
никът на ГПУ трябва да предвиди: 
1. възможността извършителите на прес­
тъпления да използват населеното място за 
укриване или доближаване до държавната 
граница; 
2. родствените връзки на местното на­
селение с граждани на съседната държава, 
местата и характера на неговата работа; 
3. движението на местното население в 
наблюдавания участък извън пътищата и 
пътеките, което затруднява откриването 
на признаци за незаконно преминаване на 
границата или подготовката и извършването 
на други престъпления; 
4. възможностите за участие на отделни 
жители от местното население в незаконното 
превеждане на лица през границата. 
Раздел V
Особености в организацията на служебната 
дейност в участък от границата с между-
народни железопътни линии и магистрали
Чл. 135. При организиране на наблюде­
нието на границата в участъците с между­
народни железопътни линии и магистрали 
директорът на РДГП/началникът на ГПУ 
трябва да има предвид следното: 
1. времето на преминаване на пътнически­
те и товарните влакове и на ППС в района; 
2. наличието на железопътни гари и спирки 
в зоната за отговорност и продължителността 
на престоя на влаковете на тях; 
3. маршрутите и спирките на автобусите; 
4. участъците, където влаковете се дви­
жат бавно; 
5. участъците от пътищата, които не 
могат да се наблюдават чрез използване на 
технически средства; 
6. скритите подстъпи от пътищата, които 
извеждат до линията на държавната граница; 
7. районите, в които се извършват ре­
монтни дейности на железопътната линия 
(шосейния път).